Javaslat A TANÁCS HATÁROZATA az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodáshoz csatolt, az Algériai Demokratikus és Népi Köztársaság uniós programokban való részvételét szabályozó általános elvekre vonatkozó, az Európai Unió és az Algériai Demokratikus és Népi Köztársaság közötti keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról /* COM/2014/0385 final - 2014/0196 (NLE) */





INDOKOLÁS Az Európai Unió szomszédságában végbemenő reformok, modernizáció és átmenet elősegítését szolgáló intézkedések közé tartozik, hogy az ENP-partnerországok az európai szomszédságpolitika (ENP) keretében fokozatosan részt vehetnek bizonyos uniós programokban és ügynökségek munkájában. Ezt a szakpolitikai szempontot a Bizottság „Az európai szomszédságpolitikához tartozó partnerországok közösségi ügynökségekben és közösségi programokban való részvételét elősegítő általános megközelítésről” szóló 2006. decemberi közleményében[1] részletesebben körvonalazta. A Tanács 2007. március 5-i következtetéseiben[2] jóváhagyta ezt a megközelítést. A közlemény és a következtetések alapján a Tanács 2007. június 18-án irányelveket bocsátott ki a Bizottság számára azon tárgyalásokhoz, amelyek az Algériával, Azerbajdzsánnal, Egyiptommal, Grúziával, Izraellel, Jordániával, Libanonnal, Marokkóval, Moldovával, Örményországgal, a Palesztin Hatósággal, Tunéziával és Ukrajnával megkötendő, a közösségi programokban való részvételüket szabályozó általános elvekre vonatkozó keretmegállapodásokra irányulnak[3]. Az Európai Tanács 2007. júniusi ülésén[4] megerősítették az ENP kiemelkedő fontosságát, és jóváhagyták az elért eredményekről szóló elnökségi jelentést[5], amelyet 2007. június 18–19-én a Tanácsnak nyújtottak be a hozzá kapcsolódó tanácsi következtetésekkel együtt[6]. A jelentés emlékeztetett a kapcsolódó kiegészítő jegyzőkönyvek tárgyalására irányuló tanácsi irányelvekre. A Bizottság és az Unió külügyi és biztonságpolitikai főképviselőjének „Az átalakuló szomszédság új megközelítése” című, a 2011. június 20-i tanácsi következtetések által jóváhagyott közös közleménye[7] hangsúlyozta továbbá az Unió arra irányuló szándékát, hogy elősegítse a partnerországok részvételét az uniós programokban. Ez idáig Örményországgal, Grúziával, Izraellel, Jordániával, Moldovával, Marokkóval és Ukrajnával írtak alá jegyzőkönyvet. 2013 februárjában Algéria érdeklődését fejezte ki az európai szomszédságpolitika partnerországai előtt nyitva álló programok széles körében való részvétel iránt. Az Algériával megkötött jegyzőkönyv szövege a mellékletben szerepel. A Bizottság javaslatot nyújt be a jegyzőkönyv aláírásáról szóló tanácsi határozatra. E jegyzőkönyv az Algéria uniós programokban való részvételét szabályozó általános elvekre vonatkozó keretmegállapodást tartalmazza. A jegyzőkönyv standard kikötéseket tartalmaz, amelyek az ENP minden olyan partnerországa esetében alkalmazandók, amelyekkel ilyen jellegű jegyzőkönyvet kötnek meg. Az egyeztetett szöveg a felek számára azt is előirányozza, hogy a jegyzőkönyv rendelkezéseit az aláírás dátumától kezdve ideiglenesen alkalmazzák. A Bizottság ezzel párhuzamosan a jegyzőkönyv megkötéséről szóló tanácsi határozatra irányuló javaslatot terjeszt elő. A Tanács felkérést kap az alábbi határozatjavaslat elfogadására. 2014/0196 (NLE) Javaslat A TANÁCS HATÁROZATA az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodáshoz csatolt, az Algériai Demokratikus és Népi Köztársaság uniós programokban való részvételét szabályozó általános elvekre vonatkozó, az Európai Unió és az Algériai Demokratikus és Népi Köztársaság közötti keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 212. cikkére, összefüggésben a 218. cikk (5) és (7) bekezdésével, tekintettel az Európai Bizottság javaslatára, mivel: (1) A Tanács 2007. június 18-án felhatalmazta a Bizottságot arra, hogy tárgyalásokat folytasson az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodáshoz csatolt, az Algériai Demokratikus és Népi Köztársaság uniós programokban való részvételét szabályozó általános elvekre vonatkozó, az Európai Unió és az Algériai Demokratikus és Népi Köztársaság közötti keretmegállapodásról szóló jegyzőkönyvről (a továbbiakban: a jegyzőkönyv). (2) E tárgyalások lezárultak. (3) A jegyzőkönyv célja, hogy meghatározza mindazokat a pénzügyi és technikai szabályokat, amelyek lehetővé teszik, hogy Algéria részt vegyen bizonyos uniós programokban. A jegyzőkönyv által létrehozott horizontális keret a gazdasági, pénzügyi és technikai együttműködésre vonatkozó olyan intézkedés, amely lehetővé teszi az Unió által a különböző uniós programok keretében biztosított – különösen pénzügyi – támogatáshoz való hozzájutást. Ez a keret csak azokra az uniós programokra vonatkozik, amelyek tekintetében az azokat létrehozó jogalkotási aktusok rendelkeznek Algéria részvételének lehetőségéről. Ezért a jegyzőkönyv megkötése nem jár a programok által érintett különböző ágazati szakpolitikákra vonatkozó hatáskörök gyakorlásával; e hatásköröket az ilyen programok létrehozásakor gyakorolják. (4) A jegyzőkönyvet az Unió nevében alá kell írni, és a megkötésére vonatkozó eljárások lezárásáig ideiglenesen alkalmazni kell, ELFOGADTA EZT A HATÁROZATOT: 1. cikk Az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodáshoz csatolt, az Algériai Demokratikus és Népi Köztársaság uniós programokban való részvételét szabályozó általános elvekre vonatkozó, az Európai Unió és az Algériai Demokratikus és Népi Köztársaság közötti keretmegállapodásról szóló jegyzőkönyvnek (a továbbiakban: a jegyzőkönyv) az Unió nevében történő aláírására a Tanács felhatalmazást ad, feltételezve az említett jegyzőkönyv megkötését. A jegyzőkönyv szövegét csatolták e határozathoz. 2. cikk A Tanács Főtitkársága teljes mértékben felhatalmazza a főtárgyaló által megjelölt személyt vagy személyeket a jegyzőkönyv aláírására, feltételezve annak megkötését. 3. cikk A jegyzőkönyvet aláírásának napjától a megkötéséhez kapcsolódó eljárások befejezéséig ideiglenesen alkalmazni kell. A jegyzőkönyv aláírásának dátumát a Tanács Főtitkársága teszi közzé az Európai Unió Hivatalos Lapjában. 4. cikk A Bizottság felhatalmazást kap arra, hogy az Unió nevében meghatározza az Algériának az egyes programokban való részvételére alkalmazandó szabályokat és feltételeket, különösen a folyósítandó pénzügyi hozzájárulást. A Bizottság tájékoztatni fogja a Tanács illetékes munkacsoportját. 5. cikk Ez a határozat az elfogadásának napján lép hatályba. Kelt Brüsszelben, -án/-én. a Tanács részéről az elnök [1] COM(2006) 724 végleges, 2006. december 4. [2] Az Általános Ügyek és Külkapcsolatok Tanácsának 2007. március 5-i következtetései. [3] A 10412/07 számú tanácsi határozat (korlátozott terjesztésű) a Bizottság […] jegyzőkönyvek tárgyalására való felhatalmazásáról. [4] Elnökségi következtetések – Brüsszel, 2007. június 21–22., 11177/07 számú dokumentum. [5] A 10874/07 számú, „Az európai szomszédságpolitika megerősítéséről” szóló, az elért eredményekre vonatkozó elnökségi jelentés. [6] Az Általános Ügyek és Külkapcsolatok Tanácsa által 2007. június 18-án elfogadott 11016/07 számú, az európai szomszédságpolitika megerősítéséről szóló következtetések. [7] COM(2011) 303 végleges, 2011. május 25. MELLÉKLET JEGYZŐKÖNYV az egyrészről az Európai Közösségek és tagállamaik, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodáshoz az Algériai Demokratikus és Népi Köztársaság uniós programokban való részvételét szabályozó általános elvekre vonatkozó, az Európai Unió és az Algériai Demokratikus és Népi Köztársaság közötti keretmegállapodásról az EURÓPAI UNIÓ, a továbbiakban: az Unió, egyrészről, valamint AZ ALGÉRIAI DEMOKRATIKUS ÉS NÉPI KÖZTÁRSASÁG (a továbbiakban: Algéria), másrészről, a továbbiakban együttesen: a Felek, mivel: (1) Algéria megkötötte az egyrészről az Európai Közösségek és tagállamaik, másrészről az Algéria közötti társulás létrehozásáról szóló euromediterrán megállapodást (a továbbiakban: megállapodás), amely 2005. szeptember 1-jén lépett hatályba. (2) Az Európai Tanács 2004. június 17–18-i brüsszeli ülésén üdvözölte a Bizottság javaslatát az európai szomszédságpolitikára (a továbbiakban: ENP) vonatkozóan, és jóváhagyta a 2004. június 14-i tanácsi következtetéseket. (3) A Tanács további számos alkalommal ismételten támogatta e szakpolitikát. (4) A Tanács 2007. március 5-én támogatását fejezte ki a Bizottság 2006. december 4-i közleményében[1] körvonalazott általános és globális megközelítéssel kapcsolatban, amely elősegíti az európai szomszédságpolitika partnerországai számára az érdemeik alapján való részvételt azokban a közösségi ügynökségekben és közösségi programokban, amelyek esetében a jogalapok ezt lehetővé teszik. (5) Algéria hangot adott azon szándékának, hogy számos uniós programban részt kíván venni. (6) Algéria egyes programokban történő részvételének egyedi feltételeit – különös tekintettel a pénzügyi hozzájárulásra, valamint a jelentéstételi és értékelési eljárásokra – az Európai Bizottság és Algéria illetékes hatóságai közötti egyetértési megállapodásban kell meghatározni, MEGÁLLAPODTAK A KÖVETKEZŐ RENDELKEZÉSEKBEN: 1. cikk Algéria részt vehet az Unió minden olyan jelenlegi és jövőbeni programjában, amely az e programokat elfogadó vonatkozó rendelkezések szerint nyitva áll Algéria előtt. 2. cikk Algéria pénzügyileg hozzájárul az Európai Unió általános költségvetéséhez azokkal az adott programokkal összefüggésben, amelyekben részt vesz. 3. cikk Algéria képviselői megfigyelőként és az Algériára vonatkozó pontokban részt vehetnek azon programok nyomon követéséért felelős irányítóbizottságokban, amelyekhez Algéria pénzügyi hozzájárulást fizet. 4. cikk Az algériai résztvevők által benyújtott projektekre és kezdeményezésekre a lehetőségek szerint az érintett programokra vonatkozó ugyanazon feltételek, szabályok és eljárások érvényesek, mint amelyeket a tagállamok esetében alkalmaznak. 5. cikk Algériának az egyes programokban történő részvételére vonatkozó egyedi feltételeket – különös tekintettel a fizetendő pénzügyi hozzájárulásra, valamint a jelentéstételi és értékelési eljárásokra – az Európai Bizottság és Algéria illetékes hatóságai közötti egyetértési megállapodásban kell meghatározni az érintett programok által meghatározott kritériumok alapján. Ha Algéria az Unió külső támogatására pályázik valamely uniós program kapcsán az Európai Szomszédsági Támogatási Eszköz létrehozásáról szóló, 2014. március 11-i 232/2014/EU európai parlamenti és tanácsi rendelet 3. cikke alapján, vagy bármely hasonló, Algéria számára az Unió külső támogatását biztosító, a jövőben esetlegesen elfogadandó rendelet alapján, az Unió külső támogatásának Algéria általi felhasználását szabályozó feltételeket finanszírozási megállapodásban kell meghatározni. 6. cikk Az 5. cikk szerint megkötött egyes megállapodások az Unió általános költségvetésére alkalmazandó pénzügyi szabályokról és az 1605/2002/EK, Euratom európai parlamenti és tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelettel összhangban előírják, hogy a pénzügyi vagy egyéb ellenőrzéseket, ideértve az adminisztratív vizsgálatokat is, az Európai Bizottság, az Európai Csalás Elleni Hivatal és a Számvevőszék által vagy ezek felügyelete alatt végzik. Az Európai Bizottság, az Európai Csalás Elleni Hivatal és a Számvevőszék számára az Unióban székhellyel rendelkező kedvezményezettek vagy ajánlattevők tekintetében fennálló hatásköreikkel azonos hatáskörök megadására felhatalmazó részletes rendelkezéseket kell hozni a pénzügyi ellenőrzésről és auditról, igazgatási intézkedésekről, szankciókról és visszafizettetésről. 7. cikk E jegyzőkönyv arra az időtartamra alkalmazandó, amely alatt a megállapodás hatályban van. E jegyzőkönyvet a Felek saját eljárásaiknak megfelelően írják alá és hagyják jóvá. E jegyzőkönyvet bármelyik Fél felmondhatja a másik Szerződő Félhez intézett írásbeli értesítéssel. A jegyzőkönyv az ilyen értesítés napját követő hat hónap elteltével hatályát veszti. A jegyzőkönyv bármely Fél általi felmondását követő megszűnése semmilyen hatással nem jár az adott esetben az 5. és 6. cikkben meghatározott rendelkezések értelmében lefolytatandó ellenőrzésekre. 8. cikk E jegyzőkönyv hatálybalépését követően legfeljebb három évvel és azt követően minden harmadik évben mindkét Fél felülvizsgálhatja e jegyzőkönyv végrehajtását Algéria uniós programokban való tényleges részvétele alapján. 9. cikk E jegyzőkönyv egyrészről azon területeken alkalmazandó, amelyeken az Európai Unió működéséről szóló szerződés alkalmazandó, az említett szerződésben meghatározott feltételek szerint, másrészről pedig Algéria területén. 10. cikk A Felek megállapodnak abban, hogy hatálybalépéséig e jegyzőkönyvet aláírásának napjától ideiglenesen alkalmazzák, feltételezve az e célból szükséges eljárások befejeződését. Ez a jegyzőkönyv az azt a napot követő hónap első napján lép hatályba, amikor a felek diplomáciai csatornákon keresztül kölcsönösen értesítik egymást a hatálybalépéshez szükséges eljárásaik befejeződéséről. 11. cikk E jegyzőkönyv a megállapodás szerves részét képezi. 12. cikk E jegyzőkönyv két-két eredeti példányban készült angol, arab, bolgár, cseh, észt, dán, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles. Kelt Brüsszelben, az Európai Unió részéről Az Algériai Demokratikus és Népi Köztársaság részéről [1] COM(2006) 724 végleges, 2006. december 4.